Projekti Harmaja Rovaniemi: lokakuuta 2012\nTontin raivaus part 2\nTässä tontti lauantain jäljiltä..\nVielä jäi muutama puu tuonne yhteen kulmaan, mutta ne saapi myöhemmin pois jos tarve vaatii. Reipasta työntekoa se vaati pojilta vähintäänki täydet 12 tuntia... Kyllä saapi olla ilonen ja ylypiä, iso kiitos Jannen ukille ja Jannelle :)\nEnsi viikolla tarkoitus jatkaa hommia. Eli ens viikolla kerätään raivauksen jäljiltä jääneet risut yms. pois ja ajetaan maata tontille.\nTällä viikolla ollaan käyty jälleen kerran kattelemassa vähän sisustushommia, keittiöitä ja laattoja yms. Sen lisäksi ollaan tietty soiteltu Napapiirin vedelle, Rovaniemen Energialle ja jokaiseen muuhun paikkaan että missä meijän sähköt ja vedet ja muut viipyy! Sen lisäksi ollaan tavattu meidän tuleva sähköurakoitsija ja saatu lopullinen sähkösuunnitelma postissa. Eilen käytiin pyörähtämässä kaupungintalolla, kun piti vähän tehdä korjauksia vielä meidän LVI-kuviin. Nekin saatiin kuitenkin eilen hyväksyttyä kaupungin osalta vihdoin.\nNyt vaan sitte taas ei muutaku muutama päivä oottelua ja hommat jatkuu jälleen... Nyt tuntuu aika kivalta kun vihdoinki näkee että jotain tapahtuu tontilla oikeasti! Tästä tää alkaa, veikkaan että kun alkuun päästään niin aika voi mennä yllättävänki nopeaa kun hommaa riittää :)\nTontin raivaus part 1\nEnsimmäinen päivä tontilla ohi. Pojat oli tehny reippaasti töitä, ja tässä vähän tuloksia...\nYllättävän tyhjältä näyttää jo! Huomenna vielä jatkuu hommat, joten huomenna lisää sitten :)\nklo 19.22 3 kommenttia:\nAloituskokousta ja sähkösuunnitelmaa..\nTänään pidettiin aloituskokous tontilla. Tai siis istuttiin autossa kun ulkona oli niin kylmä ja kolkko ilma ja lunta tuli taivaalta... :D Saa nähdä miten kerkeää kaikki hommat tehdä ilman että tuo lumi/jää astuu esteeksi jollain tapaa.\nTontti näyttää siis edelleenkin toistaiseksi samalta kuin aiemmat laittamani tonttikuvat, pelkkää kasvillisuutta vain näkyvissä... noh huomennapa se muuttuu! nimittäin meidän tontilla alkaa ihkaensimmäiset työt, eli tontin raivaaminen! Jännää...\nEilen oli siis Kannustalon koti-ilta, jossa paikalla oli muun muassa sisustussuunnittelija Milla Alftan. Saatiin siis oiva tilaisuus myös kysyä häneltä mielipiteitä suunnitelmistamme sisustuselementeistä/väreistä/kalusteista/valaistuksista. Aika vähän loppupeleissä kerettiin kyselemään, mutta hyvältä meidän suunnitelmat kuulemma näyttivät :) Kohtuu selvät sävelet meillä jo (ainakin toistaiseksi) on sisustukseen liittyvissä asioissa. Ideoistamme laitan varmastikin lisää kuvia yms. lähitulevaisuudessa. Jotkin tilat ovat vielä melkein totaalisen auki, muun muassa makkarit. Decos.fi on yksi paikka mistä löytyy aika kivoja seinä- ja sisustuspinnotteita, mahdollisesti jotain ideoita meidän makkariin, olkkariin tai elokuvahuoneeseen. Yksi idea tehosteseinästä syntyi myös tästä kuvasta. Mielestämme tosi tyylikäs! Muita ideoita antaa myös Finnish Design Shop , kiva aina selailla mitä tuolta löytyy sitten "maustamaan" muuta sisustusta...\nOllaan tässä pari viikkoa lähetelty sähkösuunnittelijan kanssa postia sähkösuunnitelmasta. Valaistuksen suhteen meille oli tärkeää, että talossa on paljon mahdollisuuksia tunnelmavalaistukseen. Edellisessä asunnossamme tuli kuitenkin myös todettua, että pelkkä tunnelmavalaistus ei riitä joka tilanteessa. Olennaista on siis myös että kirkkaampaa valoa on saatavilla silloin kun sitä tarvitaan, esimerkiksi siivotessa.\nSähkösuunnitelmassa oli tärkeää huomioida myös tulevan elokuvahuoneen tarpeet esim. pistorasioiden ja putkituksien kannalta. Aika tarkkaan yritimme miettiä sähkösuunnitelmaa kokonaisuudessaan sillä valaistus, pistorasiat, valokatkaisimien paikat ynnä muut ovat todella tärkeitä asioita käytännöllisyyden ja viihtyvyyden kannalta. Huomioimme sähkösuunnitelmassa myös mahdolliset tulevat pihavalaisimet, jotta niitäkin on mahdollisuus lisätä esimerkiksi takapihalle kun piha saadaan rakennettua meidän näköiseksi. Sisävalaistuksessa mietimme jo muutamia sisustuselementtejä ja -pintoja suunnittelussa ja lähinnä sitä, miten ne pääsisivät parhaiten oikeuksiinsa.\nTänään laitettiin siis vielä viestiä suunnittelijalle muutoksista sähkösuunnitelmaamme. Saapi nähdä, joko se seuraava versio olisi lopullinen... :D\nOdotetaan nyt vain sitten mielenkiinnolla, mitä tontilla saadaan tulevien päivien aikana aikaiseksi... Kuvia siis luvassa mitä luultavimmin parin päivän sisään :)\nJee! Tämmönen tipahti vapaapäivän iloksi postilaatikosta aamulla\nElikkä me saatiin vihdoin RAKENNUSLUPA! Melkeen neljä viikkoa sitä sai odottaa.. Nyt ei siis muutakun hommiin. Tällä viikolla siis tontin raivaushommat heti käyntiin Jannen ukin opastuksella.\nRaivaushommien lisäksi tällä viikolla on luvassa muun muassa Kannustalon koti-ilta keskiviikkona meidän Maskun tiloissa. Jospa sieltä saisi sitten jonkinlaisia ideoita ainakin sisustamiseen liittyen...\nAlustavasti on sovittu, että täyttömaata tuodaan tontille viikolla 43. Viikolla 45 on sovittu paalutus ja sokkelipalkit. Ja tietty viikolla 47 se mökki siihen sitten pamahtaa! Yllättävän jännittävää hommaa.. Toivottavasti kaikki menee hyvin ja keretään tehdä kaikki hommat ongelmitta ennenkuin talopaketti tulee. Ei muuta kun peukut pystyyn meidän puolesta!\nIltaa! Edellisestä kirjotuksesta onkin jo vähän liikaa aikaa.... Kiirettä on pitänyt, on tullu muun muassa reissattua ja kaikenmoista muuta hässäkkää niin kirjoittelu on jäänyt vähän vähemmälle. Viime viikolla oli tarkoitus kertoa edenneistä asioista, mutta tietty flunssa iski sopivasti päälle ja energiataso oli iha nollissa.. Mutta päivitetäänpäs nyt homma ajan tasalle ja koitetaan jatkossa skarpata kirjoittelun kanssa...\nElikkäs rakennuslupa on nyt haussa, jee! Viikon päivät se on jo siellä ollut, ja toivon mukaan muutaman viikon sisään lupa jo saataisiin.. Talopaketti kun tulee tontille viikolla 47, oli homma missä vaiheessa tahansa! Vähän siis kiirettä pitää, mutta kyllä hommat tästä etenee suunnitellulla aikataululla kunhan lupa saadaan.\nTontille on nyt käyty tekemässä sopparit sähköstä ja vesiliittymistä, joten hommat ovat siltä osin hoidossa. Tietty niitäkin joutuu vielä hetken aikaa odottamaan, sillä jonot olivat pitkät molemmilla sekä Rovaniemen Energialla että Napapiirin vedellä. Noh, onneksi ei ole vielä paniikkia noidenkaan suhteen vaan ne tulevat varmasti juuri sopivaan aikaan silloin kun tontilla saa jo jotain alkaa tekemäänkin.\nTalon sisustusta ollaan aika hyvin saatu mietittyä, ja niin kuin aiemmin jo kerroin keittiöitä ja kylpyhuonekalusteita ollaan jo kartotettu vähän tarkemminkin. Käytiin myös töitten puolesta Habitare sisustusmessuilla, ja siinä samalla haaveiltiin ja ihasteltiin mitä ideoita sieltä löytyisikään tulevaa kotiamme ajatellen. Tällä hetkellä on kuitenkin olennaista budjetin kannalta saada tietoon talopaketin, timpuriporukan, LVI-töiden, sähkötöiden, maatöiden ja kaikkien näiden tarvikkeiden hinnat mahdollisimman tarkkaan (ainakin mahdollisimman suuntaa-antavasti ), ennen kuin voidaan kunnolla alkaa miettimään millaista keittiötä ja muita kalusteita taloon voi ajatella.Värimaailma keittiössä tulee kuitenkin olemaan musta-valkoinen. Kaapit tulevat mitä luultavimmin olemaan mattamustia ja työtasot kiiltovalkoisia. Pesuhuone tulee olemaan tumma, ainakaan ihan perus vaaleaa emme missään tapauksessa halua. Pieni WC pesuhuoneen ja kodinhoitohuoneen yhteydessä tulee olemaan jotain vähän spesiaalimpaa väritykseltään... Eipä siitä vielä tässä vaiheessa sen enempää !\nOllaan myös mietitty kovasti minkälainen takka voisi olla. Sen tulee olla varaava takka, ilman leivinuunia. Halutaan tietty moderni malli, ei siis mitään vuolukivistä. Se ei ole yhtään meidän tyyliä... Uunisepiltä löytyy muutama ihan kiva ja tyylikäs malli, ja heiltä ollaanki jo yksi tarjous saatu. Kuitenkin yks päivä löyty myös tämmönen sivusto (siis äitini löysi) contura.eu/fi/ , josta löyty muutama vähän erilainen ja ainakin meijän mielestä hieno malli! Tämä takka-asiakin on vielä täysin auki, joten pitää vielä katella mimmoiseen sitten lopulta päädytään.\nJÄLLEEN kerran tässä täytyy vaan odotella, jotta lupa-asiat saadaan kuntoon. Sitten ei muutakun tonttia raivaamaan Jannen ukin opastuksella ja homma käyntiin :)


No, mutta... Nehän ovat kahdentuneet\nEilen saapui odotettu paketti Lappsetilta ja tänään ihanat kyläläisvapaaehtoiset pakettien purkuun. Pystytimme takuuna saamamme uudet penkin ja picnic-pöydän. Samalla hioimme vanhoja kalusteita, jotta niistä ei enää tarttuisi pinnoitetta housuihin. Myös kiipeilytelineen puolat tarkastettiin ja kiristettiin.\nLähettänyt Pöljän Kyläyhdistys ry klo 8.50 Ei kommentteja:\nTunnisteet: Lappset, Omavalvonta, reklamaatio, turvalllisuus\nTarkasteluja talven jäljiltä\nLeikkipuiston vempeleet, alue ja aita on tänään tarkistettu. Mutterit, ruuvit ja muut kiinnikkeet on testattu ja kiinni olivat. Valopylväät kiristelty tukeviksi. Aitakin jämäkkänä pysyi paikallaan.\nLappsetille laitamme menemään kyselyä välineiden pinnoitteesta. Alle vuodessa puun pinnoite on kärsinyt kovasti. Osaisimmeko jotain tehdä vai kuuluuko tämä asiaan.\nSeuraavana alamme istutuslaatikoiden kylvöön ja käymmepä ehkä joku päivä.haravoimassakin aluetta risuista.\nLähettänyt Pöljän Kyläyhdistys ry klo 10.15 Ei kommentteja:\nTunnisteet: aita, Istutuslaatikot, leikkipuistovälineet, Omavalvonta, talkoolaiset, turvalllisuus\nOlemme vihdoin saaneet päätökseen leikkipuistoprojektimme. Eräinä syksyisinä päivinä Eija skannasi kasan kuitteja ja tositteita ja yhteistyössä Lauran kanssa kirjoittivat hankkeen päätösraportin Hyrrään. Elisan allekirjoituksella loppumaksatushakemuksemme lähti eteenpäin ja palasi hyväksyttynä takaisin. Nyt odottelemme, että saamme tuen tilille, jotta pääsemme maksamaan kyläyhdistyksen ottaman lainan pois.\nKiitämme kaikkia projektissamme mukana olleita!\nKalakukko Leader ry\nSiilinjärven kunta ja kunnan työntekijät\nAitaa olivat rakentamassa:\nHiekanajo: Juho Taskinen\nHiekka-aines: Janne Halonen, Savon Kuljetus, Rudus\nKaivuutyöt: Pentti Savolainen\nKukkalaatikoiden mullat: Karvosen puutarha\nLeikkivälineet ja turvatarkastus: Lappset ja Playcare\nLeikkivälineitä olivat kokoamassa:\nSirkka Ritanen (kirjanpito)\nPerustuksia olivat tekemässä:\nRakennustarvikkeet: K-Rauta Naumanen, Siilinjärvi\nSähkötyöt ja -suunnittelu, valaistus: Hannu Rasi ja 100 Sähkö Suomi Oy\nTraktorityöt: Juho Taskinen, Ari Savolainen\nTäry: Siilinjärven Pienkone-Ekspertit\nTäyttömaat: Lassila, Ari Savolainen ja Jenni Linnove (lahjoituksena)\nValutyöt ja -materiaalit: Jouni Rissanen\nLähettänyt Pöljän Kyläyhdistys ry klo 12.19 Ei kommentteja:\nTunnisteet: Hyrrä, Leader, talkoolaiset, yhteistyökumppanit\nIstutuslaatikot kannettiin mies- ja...\n...naisvoimin odottamaan kevättä.\nMaitolaiturin siirtoa suunniteltiin ja alle laitettiin parruja, joista kantaa\nMutta toinen parruista katkesi "testivaiheessa"\nUusi suunnitelma ja uusi yritys\nMaitolaituri on palautettu omalle paikalleen\nJa se löysi paikkansa.\nKyltit asennettiin paikalleen\nMyös pikkutalkoolaisista (joita olikin kymmenkunta) huolehdittiin\nPaketti Pöljän Kyläyhdistykselle\nKuka on tilannut lapsen??\nLähettänyt Pöljän Kyläyhdistys ry klo 9.35 Ei kommentteja:\nTunnisteet: Istutuslaatikot, liikennemerkit, maitolaituri, muonitus, roskapönttö, talkoolaiset, talkoot\nIstutuslaatikkoja ensi kesäksi\nVaikka puisto on valmis, vielä riittää touhua. Tänä viikonloppuna perhe Tossavainen kasasi puuttuvia istutuslaatikkorunkoja. Kaksi kestopuista valmistui nopsaan. Lisäksi jo museolta löytyvästä vanhasta hiekkalaatikosta loihditaan yksi.\nEijan, Riinan ja Lauran toimesta laskimme tähän asti kertyneet talkootunnit kasaan ja saimme iloksemme todeta, että omavastuumme on saattu täytettyä hyppien ja keikkuen!\nLähettänyt Pöljän Kyläyhdistys ry klo 8.09 Ei kommentteja:\nLähettänyt Pöljän Kyläyhdistys ry klo 10.19 Ei kommentteja:\nTunnisteet: avajaiset, Uutis-Jousi\nYLE uutiset 5.8.2018\nYLE uutisoi projektistamme vielä nettijulkaisunakin. Löydät alkuperäisen jutun täältä.\nLähettänyt Pöljän Kyläyhdistys ry klo 4.42 Ei kommentteja:


R81ML11 Orientoivat opinnot, 5.00 op, 133 h\nKuisma Tuija, Minkkinen Heidi, Sipponen Minna, Väyrynen Minna\nOpiskelija tietää restonomikoulutuksen tavoitteet ja osaa arvioida ja kehittää osaamistaan ja oppimistapojaan. Opiskelija osaa toimia aktiivisena ja vastuullisena oppijana itsenäisesti ja muiden kanssa. Hän osaa käyttää Lapin AMKissa käytössä olevia työvälineitä. Opiskelija osaa hankkia tietoa ja hyödyntää hankkimaansa tietoa. Opiskelija osaa käyttää asiatyyliä opiskelukirjoitteissa.\nOpiskelija tietää restonomikoulutuksen tavoitteet ja osaa arvioida ja kehittää osaamistaan ja oppimistapojaan. Opiskelija osaa toimia aktiivisena ja vastuullisena oppijana itsenäisesti ja muiden kanssa. Opiskelija osaa hankkia ja hyödyntää hankkimaansa tietoa. Opiskelija osaa käyttää korkeakouluopiskelussa tarvittavia työvälineitä ja asiatyyliä opiskelukirjoitteissa.\nOpiskelija ei tunne restonomikoulutuksen tavoitteita eikä osaa arvioida tai kehittää osaamistaan ja oppimistapojaan. Opiskelija ei osaa toimia aktiivisena ja vastuullisena oppijana itsenäisesti ja muiden kanssa. Opiskelija ei osaa hankkia tietoa tai hyödyntää hankkimaansa tietoa. Opiskelija ei osaa hyödyntää opiskelun sähköisiä työvälineitä eikä osaa käyttää asiatyyliä opiskelukirjoitteissa.\nOpintojakso sisältää opiskelua itsenäisesti ennen koulun alkua (virtuaalinen orientaatio paketti)ja ryhmässä erilaisin pedagogisin menetelmin: työpajat,luennot ja ohjaus.\nOpiskelun työvälineet ja oppimisympäristöt\nOpiskelutaidot korkeakoulussa ja osaamis- ja ongelmaperusteisen oppimisen erityispiirteet\nInformaatiolukutaito ja tiedonhaku\nTietää restonomikoulutuksen tavoitteet\nOsaa toimia aktiivisena ja vastuullisena oppijana itsenäisesti ja muiden kanssa\nOsaa käyttää Lapin AMKissa käytössä olevia työvälineitä\nOsaa hankkia tietoa ja hyödyntää hankkimaansa tietoa\nOsaa käyttää asiatyyliä opiskelukirjoitteissa.\nItse- ja vertaisarviointikeskustelut (hyväksytty/hylätty)\nTyövälineohjelmat projektitehtävissä 1-3 (hyväksytty/hylätty)\nInformaatiolukutaito projektitehtävissä 1-3 (hyväksytty/hylätty)


Lieden ja uunin puhdistus | Huoltovuorio.fi\nKaavin keraamiselle keittotasolle\nLaajennettava ritilä, Electrolux\nPudistusvoide ruostumattomalle teräkselle\nUuni ja mikroaaltouuni puhdistussuihke\nTarvikkeet ja Electrolux puhdistusaineet uunille ja liesille\nLöydät lieden ja uunin laadukkaat laitevalmistajien puhdistusaineet verkkokaupastamme. Lue lisää\nLieden ja uunin puhdistaminen ilman niille tarkoitettuja aineita on hidasta ja turhauttavaa. Nämä kodinkoneet ovat kaikista rasvaisimpia ja likaisimpia, joten puhdistus on työlästä ilman kunnon puhdistajaa. Helpottaaksesi lieden ja uunin puhdistamista olemme ottaneet valikoimaamme mukaan Electroluxin puhdistusaineet, joilla saat varmasti kodinkoneesi puhtaaksi. Uunin ja mikron puhdistus sujuu vaivattomasti kun käyttää niille tarkoitettua Electroluxin puhdistusainetta.\nOletko kuullut uudelleen käytettävästä leivinpaperista?\nValikoimastamme löytyy nyt myös ekologinen pestävä leivinpaperi. Electroluxin alkuperäinen uudelleen käytettävä leivinpaperi kestää jopa 500 käyttökertaa ja on helposti pestävä. Leivinpaperi on yksi niistä kodintarvikkeista, joka on aina silloin loppu kun sitä tarvitsee. Pestävä leivinpaperi löytyy aina kotoa, eikä tarvitse enää murehtia.\nKeraamisen tason puhdistuslastan varateriä\nNäytetään tuotteet 1 - 8 (8 tuotteesta)


Dropship villapaidat ja neuletakit - US $ 13.23Black Comfy Cozy Pocketed Cardigan\nkotisivu > Päällysvaatteet > Neuleet & Cardiganit > Musta Comfy Cozy Pocketed Cardigan\nMusta Comfy Cozy Pocketed Cardigan Tuotten numero: LC27774-2\nTuotteen nimi Musta Comfy Cozy Pocketed Cardigan\nTuotten numero LC27774-2\nPaino 0.7100 kg = 1.5653 lb = 25.0445 oz\nMeidän Comfy Cozy Pocketed Cardigan on ehdoton edellytys! Ylellinen ja uskomattoman pehmeä pitkähihainen neuletakki, jossa on kaula-aukko ja 2 etutaskut. Tällainen mukava ja rento sovitus tähän viihtyisäyn. Selvästi suosittuja värejä, yksinkertaisia tyylikkäitä ja siirtyvät kauniisti kaudesta toiseen. Urheile neulottu villapaita millä tahansa! Valmistettu parhaiten myytävästä valmistuksestamme! Tuntuu kuin suosikki kodikas viileä huopa!\n• On ennustettu, että naisten neuleet eivät koskaan ole tyyliltään\nKuninkaallinen Split Pitkähihainen Plus ..\nRosy lyhythihainen tasku ..\nKaaosipullotulosteiset kupit Peplum ..


Pirkat Pitkähihainen tekninen collegepaita - Stanno Pride Round Neck 408017-7200 | Pirkkalan Pirkat - Seurakauppa\nPitkähihainen paita valmistettu kevyestä, pehmeästä ja joustavasta collegemateriaalista ja se on käytössä miellyttävä, ennen ja jälkeen treenien.\nMateriaali 100% polyesteriä. Vasemmassa rinnassa Pirkkalan Pirkat logo, valitse painettava seuralogo jaostosi mukaan.\nLisämaksusta pieni numeropainatus oikealle rintaan.\nPaitaan valittava seuralogo PirkatPirkat + Lentopallo (+2,50 €)\nValitse seuralogo jaostosi mukaan\nPainatukset Ei numeropainatusta rintaanNumeropainatus rintaan (+2,00 €)\nPieni numeropainatus paidan rintaan\nKirjoita tähän haluamasi numero


lähetystyö arkistot - Jukka Jämsén\nMiksi pitäisi rukoilla lähetystyön puolesta?\n16.4.2020 / Jukka Jämsén\nLähetystyön ydin on Jeesuksesta kertominen, ja hänen historiastaan Raamattu nostaa ratkaisevaksi hetkeksi hänen ylösnousemuksensa. ”Ellei Kristusta ole herätetty, teidän uskonne on pohjaa vailla ja te olette yhä syntienne vallassa. – – Mutta nyt Kristus on herätetty kuolleista” (1. Kor. 15:17, 20). Tämä on valtava uutinen! Jeesus tahtoo, että kaikki kuulevat sen, sillä hän ”kykeni kuolemallaan riistämään vallan kuoleman valtiaalta, Saatanalta, ja päästämään vapaiksi kaikki, jotka kuoleman pelosta olivat koko ikänsä olleet orjina” (Hepr. 2:14, 15). Tätä sanomaa vastustetaan, kummallista kyllä. Kuitenkin lähetystyöntekijät kokevat usein, että juuri rukous avaa tien ihmisten sydämeen. ”Rukoilkaa myös minun puolestani, että minulle annettaisiin oikeat sanat suuhun, kun ryhdyn puhumaan, ja että voisin rohkeasti julistaa evankeliumin salaisuutta, jonka vuoksi olen lähettiläänä” (Ef. 6:19, 20). Jos haluat kokea rukouksen vaikuttavuutta, seuraa lähetystyön tapahtumia ja rukoile sen puolesta!\nJeesus, kiitos siitä, että kuolema on voitettu ja että saamme odottaa tapaavamme sinut ja muut rakkaamme ikuisessa elämässä. Rukoilemme kaikkien kärsivien ja kuolevien puolesta, että he saisivat rauhan sinussa. Rukoilemme lähetystyön puolesta, niin että kaikki saisivat kuulla sanoman sinusta. Aamen.\nSana-lehti 16/2020 16.4.2020\nSeurakunta, joka haluaa kasvaa, käyttää maallikkoja\n11.3.2016 / Jukka Jämsén\nKirjoitan tällä kertaa kohdasta kahdeksan.\nJeesus käytti sanomansa levittämiseen pelkästään maallikkoja ja se toimi hyvin!\nAlkukirkon apostolit olivat oppimattomia kansanmiehiä, Apt. 4:13. Jumala valitsi sen, ”mikä maailmassa oli hulluutta” 1. Kor. 1:27. Nämä maallikot kertoivat siitä, mitä olivat itse kokeneet. Apt. 4:20. He olivat kokeneet sellaista, mikä oli koskettanut heitä ja muuttanut sydämen. Samarialainen nainen Sykarin kaivolla on yksi esimerkki heistä: “Tulkaa katsomaan, tuolla on mies, joka kertoi minulle kaiken mitä olen tehnyt!” (Joh. 4:29).\nAlkukirkon kristityt kertoivat todistuksensa suurissa kokouksissa kuten Pietari Jerusalemissa (Apt. 2) ja Paavali Barnabaksen kanssa Antiokiassa (Apt. 14), vaikka roomalaiset ajattelivat julkisten kokousten olevan poliittisia. Tämän vuoksi ensimmäiset kristityt todistivat eniten henkilökohtaisesti. Kristitty orjatyttö puhui perheen nuorille Jeesuksesta. Syyrialaiset veljekset Aedesius ja Frumentius vangittiin ja he päätyivät Etiopiaan Aksumin kuninkaan luo, missä heidän tehtävänään oli opettaa kuninkaan poikaa Ezanaa lukemaan, kirjoittamaan ja laskemaan. He kertoivat hänelle myös Jeesuksesta ja vuonna 333 Ezana kastettiin. Etiopia onkin maailman vanhimpia kristittyjä valtioita. Vangeiksi joutuneet kristityt ja kristityt kauppiaat toimivat merkittävinä lähetyssaarnaajina. Professori Norbert Broxin mukaan ”käytännössä kaikki kristityt toimivat rekrytointitehtävissä. – – – merimiehinä, siirtolaisina, kauppiaina, virkamiehinä, sotilaina, orjina tai sotavankeina. – – – Kristinuskon leviäminen ei ollut riippuvainen ammattimaisten lähetyssaarnaajien julistustyöstä… vaan suoraa seurausta siitä, että kristityt olivat tekemisissä pakanoiden kanssa.”\nEvankeliumin levittämistehtävä ei ollut ainoastaan apostolien vastuulla, vaan se kuului kaikille. Menetelmiä oli useita:\n1. Julkinen evankeliointi (synagogat, opetus, todistus, profeetallinen opetus profeettojen kautta)\n2. Evankeliointi kodeissa (orjat, vapaat, vaimojen kääntyminen, ”salainen” evankeliointi perheenjäsenten välillä)\n3. Henkilökohtainen evankeliointi (mikä tahansa kohtaaminen)\nEvankelioinnin syyt saattoivat olla erilaisia:\n6. Kiitollisuus siitä, mitä itse oli saanut (Room. 5:5, 2. Kor. 5:14, Gal. 2:20, 1. Joh. 4:10-12, 14, 19)\n7. Vastuuntunne (1. Kor. 4:3-5, 9:20-27, Kol. 1:10)\n8. Huoli toisista (Room. 1:14)\nJokainen kastettu kristitty oli mahdollinen lähetyssaarnaaja. Olipa Jeesuksen toinen tuleminen lähellä tai ei, sanoma hänestä Herrana oli vietävä maailmaan. Jo 200-luvulla ei-kristitty apologeetta Kelsos myönsi, että kristillinen sanoma oli levinnyt laajalle ja vaikuttanut voimakkaasti.\nKirkon voimakkaan kasvun ajoista myös kelttiläinen liike toimi maallikkojen kautta. Irlannin itärannikolle perusteiin luostareita, sitten Ranskaan, sitten Pohjois-Italiaan sekä nykyisen Saksan ja Itävallan alueille. Irlantilaisia lähetyssaarnaajia päätyi Orkneysaarille, Shetlandsaarille, Islantiin, Grönlantiin, Pohjois-Amerikkaan ja Ukrainan Kiovaan saakka. Useimmat heitä olivat köyhiä munkkeja, jotka olivat lähtöisin irlantilaisista perheistä. He eivät saaneet käskyä tähän paavilta, vaan kristillisyys kasvoi perheestä perheeseen ja pienistä heimoista toisiin heimoihin. Vaimot olivat tässä tärkeässä roolissa. Ei ollut harvinaista, että eurooppalaisten kuninkaiden kasteisiin vaikuttivat kristityt kuningattaret. Kuningatar Klotilde sai miehensä, Ranskan kuningas Klodvigin ottamaan kasteen vuonna 496. Kentin kuningatar Bertha vakuutti puolisonsa Ethelbertin ja tämä kastettiin vuonna 597. Venäjällä kuningatar Olga, joka kastettiin vuonna 945, symbolisoi ortodoksisen kristillisyyden tuloa valtavankokoiseen maahan. ”Maallikkonaiset” tekivät osansa, kun Kristus esiteltiin Euroopalle.\nJesuiittaveljistön ensimmäiset ryhmät koostuivat opiskelijoista. Ignatius Loyolan assistentti Jeronimo Nadal toisti usein: ”Me emme ole munkkeja… maailma on kotimme”. Kolumbuksen ”löytäessä” Amerikan vuonna 1492 ja Diazin ja Vasco da Gaman purjehdukset avasivat heille tien Afrikkaan, Intiaan ja Kauko-Itään.\nPietismissä on helppo tunnistaa alkukirkosta tuttu maallikkoevankeliointi – jokainen oli todistaja. Ziegenbalg ja Plütschau olivat nuoria opiskelijoita mennessään Intiaan vuonna 1706. Herrnhutilainen pioneeri Etelä-Afrikassa George Schmidt oli maallikko. Toinen Grönlannin kahdesta ensimmäisestä lähetystyöntekijästä oli haudankaivaja, ja Länsi-Intian ensimmäiset lähetyssaarnaajat olivat ruukuntekijä ja kirvesmies, ”yksinkertaisia ja oppimattomia miehiä” kansan parista, kuten alkukirkossa. Ensimmäistä kertaa luterilaisuuden historiassa maallikot saivat äänensä kuuluville pietistien kotikokouksissa. Sitä ennen kristityt olivat yleensä olleet vain jumalanpalvelusten ja muun kirkon toiminnan kuluttajia.\nNykyajan kasvavat kirkot tunnistavat ”maallikkoapostolaatin” arvon. Etelä-Amerikan evankelikaalien menestystä selittää se, että seurakuntalaiset on mobilisoitu evankeliointiin. Peter Wagnerin mukaan ”jokainen uskova ohjataan määrätietoisesti todistajaksi.” Chilen helluntailiikkeessä vastakääntyneiden tulee todistaa jo seuraavan sunnuntain katukokouksissa. Itä-Afrikan herätys oli maallikkoherätys, jossa myös naiset saivat aikaisempaa enemmän tilaa. Uudemmista herätysjärjestöistä mm. Missionuoret, Campus Crusade for Christ (nykyisin Cru) ja Wycliffe vetävät puoleensa opiskelijoita, joilla ei ole teologista koulutusta.\nSeurakuntakasvua käsittelevissä tutkimuksissa on paljon esimerkkejä siitä, että seurakunnan tehtävien jakaminen on tärkeää kasvulle. Eri lahjojen tunnistaminen on tärkeää ja se korjaa tilannetta, jossa pastori tekee kaiken ja uupuu nopeasti. Sahlberg lainaa lähetyspiispa Bertil Envallia: ”Kaikessa evankelioinnissa maallikot ovat avainhenkilöitä”.\n80-90 % kaikista uskovista kristityistä on voitettu Kristukselle maallikkojen kautta. Silti ajattelemme helposti, että pastorin tai saarnaajan on tehtävä tämä työ. Sahlbergin mukaan saarnaajan tehtävä on täyttää saarnatuoli, seurakunnan tehtävä on täyttää kirkko.\nMaallikkojen tehokkuuteen on monta syytä:\nHeillä on sellaisia luontevia yhteyksiä, joita pastoreilla ei ole. Heihin luotetaan, sillä heille ei makseta todistamisesta, toisin kuin pastoreille. Heillä on aikaa eri tavalla kuin pastoreilla, erityisesti eläkkeellä olevilla maallikoilla.\nSahlberg esittelee Joh. 12:20-21 pohjalta evankeliointistrategian. Tuossa kertomuksessa kreikkalaiset tulivat Jerusalemin temppeliin juhlaan ja sanoivat Andreakselle ja Filippukselle, että he haluavat nähdä Jeesuksen:\n1. Osoita, että olet kristitty! Käytä ristiä vaatteissasi tai koruna, lue Raamattua metrossa, kerro pyytämättä, että kävit kirkossa jne.\n2. Ole ystävällinen! Ystävällisyys on sakramentti, joka tuottaa aina hedelmää.\n3. Näytä tietä Jeesuksen luo! Kreikkalaiset eivät halunneet nähdä Jeesuksen virsikirjaa tai hänen vaatteitaan. He halusivat nähdä Jeesuksen! Puhu Jeesuksesta hyvää!\n4. Ole oma itsesi! Osa opetuslapsista mainitaan usein, osaa ei juuri ollenkaan, osa joskus. Andreas ja Filippus kuuluivat tähän viimeiseen ”keskivertoporukkaan”. Vaikka kokisit olevasi keskinkertainen, ole se, mitä olet tänään Kristuksessa!\n5. Kulje Pyhän Hengen johdatuksessa! Ole kuuliainen Pyhän Hengen äänelle. Kuuntele, mitä hän puhuu seurakunnalle ja sinulle – ja saat nähdä ihmeellisiä asioita.\nKasvun avain numero 8: Käyttäkää maallikkoja!\nSeurakunta, joka haluaa kasvaa, on valmis kärsimään\n26.8.2015 / Jukka Jämsén\nKirjoitan tällä kertaa kohdasta kuusi.\nSahlbergin tutkimien kirkon voimakkaan kasvun aikojen (alkukirkko, kelttiläinen liike, Jesuiittaveljistö, pietismi ja nykyajan kasvavat kirkot) yksi selkeä piirre on ollut valmius kärsiä.\nJeesus kantoi orjantappurakruunua. Apostoleista Jaakob surmattiin, Pietari joutui vankilaan ja lopulta kaikki Johannesta lukuun ottamatta kuolivat uskonsa vuoksi. Paavali ja Barnabas mainittiin miehinä, ”jotka ovat panneet henkensä alttiiksi meidän Herramme Jeesuksen Kristuksen nimen tähden” (Apt. 15:26).\nAlkukirkon aikaan kaikkien Rooman valtakunnan asukkaiden oli uhrattava keisarille. Vain juutalaisille sallittiin poikkeus, sillä he kokivat tällaisen epäjumalanpalveluksena. Tämän poikkeuksen turvin aluksi pääosin juutalaisista koostuva alkukirkko välttyi suuremmilta vainoilta. Vuosien 60-80 tienoilla tilanne muuttui. Paavalin lähetystyö lisäsi kirkon ei-juutalaisten eli pakanoiden määrää ja juutalaisista tuli kirkossa yhä selvemmin vähemmistö. Enää kristityt eivät saaneet suojaa poikkeussäännöstä ja uhraamisesta kieltäytymisestä seurasi rangaistus. Ensimmäiset paikallisvainot olivat roomalaisten maaherrojen tai muiden käskynhaltijoiden alulle panemia yleisen mielipiteen painostuksesta. 86-vuotias Polykarpos sanoi roomalaiselle virkamiehelle, jonka edessä häntä vaadittiin kieltämään Kristus: ”86 vuotta olen häntä palvellut, eikä hän ole tehnyt minulle mitään pahaa, miksi kieltäisin hänet nyt?” Rangaistuksena oli kuolema.\nAntiokian piispa Ignatios joutui vankeuteen 100-luvun alussa. Seitsemässä kirjeessään hän vaatii, ettei häntä estettäisi marttyyrikuolemasta, ja piti kahleitaan ”hengellisinä helminä”.\nLyonin kristittyjä syytettiin ateismista, kapinallisuudesta ja petturuudesta vuosina 177-178 ja mm. tuomioistuimen jäsen Vettius Epagathus surmattiin.\nSiihen asti paikalliset vainot muuttuivat valtakunnallisiksi 200-luvun puolivälissä. Decius määräsi kaikki uhraamaan, koska hän koki Rooman jumalten vihastuneen ja kieltäytyvän auttamasta vaikeuksissa olevaa valtakuntaa siksi, että kansalaiset olivat hylänneet nämä jumalat. Rooman piispa Sixtus kuoli diakoneineen, Origenes kuoli kidutusvammoihinsa ja vainoa paennut Karthagon piispa Cyprianus tapettiin Valeriuksen vainossa (253-260), joka oli seuraavana vuorossa. Cyprianus mainitsi marttyyriuden armolahjana.\nViimeisenä koko Rooman valtakunnan alueen vainona oli Diocletianuksen vaino. Kirkkoja tuhottiin, Raamattuja ja muita kirjoituksia poltettiin ja erityisesti johtomiehiä kidutettiin ja tapettiin. Arviolta 7 000 kristittyä sai surmansa. Jotkut heistä olivat tunnettuja nimiä, mutta useimmat tuntemattomia. Vain Jumala muistaa heidät.\nJesuiittaveljestö sai paavin hyväksynnän vuonna 1540. Sen johtohahmo Ignatios Loyola sai ennen tätä laajaa vastustusta ja oli kahdesti vankilassa. Pahin vastustaja oli espanjalainen fransiskaani (siis kristitty johtohahmo!) Valentino Barbaran, jonka mukaan kaikki jesuiitat olisi pitänyt tappaa.\nPietismin johtohahmoista Spener sai harhaoppisuussyytteitä ja poliisit puuttuivat hänen kokouksiinsa. Leipzigin ja Wittenbergin yliopistot vastustivat häntä ja ruhtinas Johann Georg III loukkaantui Spenerin arvosteltua häntä juopottelusta. Teologit hyökkäsivät häntä vastaan kiivaasti 1690-luvulla. Johtohahmoista Francke toimi Leipzigin yliopistossa ja hänen toimintaansa siellä alettiin rajoittaa. Hänet kutsuttiin diakoniksi Erfurtiin, mutta viranomaiset karkottivat hänet. Ruhtinas nimitti hänet professoriksi Hallen yliopistoon, jossa hänen johtamansa evankeliointi – ja sosiaalityö teki pietistit tunnetuiksi ja monien arvostamiksi. Intian ensimmäisiä lähettejä H. Plütschauta ja B. Ziegenbalgia nimitettiin Wittenbergin teologisessa tiedekunnassa ”vääriksi profeetoiksi” ja Tanskan hallussa olleiden alueiden tanskalaiset poliitikot ja kauppiaat vastustivat heitä.\nHerrnhutilaisuuden perustaja Zinzendorf eli osan elämästään maanpaossa Lontoossa ja piti sitä elämänsä parhaana aikana. Hänet kutsuttiin takaisin Herrnhutiin 1747.\nJohn Wesley sai kärsiä pappien arvostelusta toimintansa alkuaikoina. Kirkot suljettiin häneltä ja väkijoukko yritti surmata hänet kadulla. Kokouksien aikana häntä heiteltiin kivillä, mädillä tomaateilla ja kuolleilla kissoilla. Muutaman kerran häntä luultiin jo kuolleeksi, kun häntä nostettiin maasta. Noin kymmenen vuoden vastustuksen jälkeen yleinen mielipide muuttui 1750-luvulla ja Wesley oli loppuelämässään hyvin kunnioitettu, lähes valtiomiehen asemassa. Hänen on jälkikäteen arvioitu muuttaneen Englannin poliittisesti ja moraalisesti.\nKirkko ei ole koskaan kasvanut niin nopeasti kuin 1900-luvun alusta lähtien. Koskaan ei myöskään kristittyjä ole kuollut enempää uskonsa vuoksi – Itä-Euroopassa, Natsi-Saksassa, Kiinassa, Ugandassa, Intiassa, Etiopiassa. Vuonna 1959 Etiopian Mekane Yesus –kirkossa oli vain 20 000 jäsentä ja nyt yli 6 miljoonaa, vuosikausien ankaran vastustuksen jälkeen. Kirkon pääsihteeri Gedison Tumsa surmattiin, samoin tuhansia muita kristittyjä Mengistun ateistisen ja kommunistisen hallinnon aikana. Entisessä Neuvostoliitossa Leninin ja Stalinin arvioidaan tappaneen jopa 30 miljoonaa, mukana paljon kristittyjä. Romanian baptistien johtaja Josef Ton totesi syyttäjilleen: ”Teidän äärimmäinen aseenne on tappaa. Minun äärimmäinen aseeni on kuolla. Jos tapatte minut, te vihmotte minun saarnani verellä. Ne puhuvat silloin kymmenen kertaa voimakkaammalla äänellä kuin aikaisemmin.”\nLähetyshistorian 2 000 vuotta ovat osoitus siitä, että kärsimys – huhut, valheet, vaino, kidutus, kuolema – ja kirkon kasvu liittyvät yhteen. Traagista on se, että kristittyjen vaino näyttää tulleen kahdelta taholta: kansanjoukoilta – ja uskonnollisilta johtajilta!\nEniten kärsivät kirkot näyttävät kasvavan eniten.\nSahlbergin mukaan voidaan löytää seuraavia syitä:\na. Kärsimys puhdistaa seurakuntaa. Kukaan ei sitoudu sellaiseen, missä voi tulla tapetuksi, ellei ole ehdottoman vakuuttunut.\nb. Kärsimys vie lähemmäksi Herraa. Suhde Herraan tulee kaikkea muuta tärkeämmäksi, rukouselämä elpyy ja kristityt saavat Herralta enemmän.\nc. Kärsimys levittää evankeliumia. Kun seurakunta tai kristitty joutuu pahanpuhumisen kohteeksi, se herättää kiinnostusta. ”Millaisesta seurakunnasta on kyse? Mennään katsomaan?” ”Kristittyjen veri on siemen” näyttää olevan totta.\nd. Kärsimys vetää ihmisiä puoleensa. Paavalista tuli kristitty nähtyään Stefanoksen säilyttävän uskonsa huolimatta kidutuksesta. Katolisesta papista Menno Simonsista tuli baptisti 1500-luvulla, kun hän näki erään baptistin kidutuksen ja surmaamisen. Ihmisiä koskettaa se, että jotkut uskaltavat pysyä uskossa, vaikka joutuisivat kuolemaan sen vuoksi.\nEnsimmäiset kristityt pitivät kunniana, kun joutuivat kärsimään (Apt. 5:41). Paavali sanoi iloitsevansa ”heikkoudesta, loukkauksista, vaikeuksista, vainoista ja ahdingoista, joihin joudun Kristuksen tähden” (2. Kor. 12:10).\nNäin siis Carl-Erik Sahlberg kuvaa kirkon valmiutta kärsiä.\nHän tekee myös yhteenvedon kirkon sisäisen elämän kasvutekijöistä 4-6, julistus, elämäntapa, kärsimys. Ilman sanomaa, ilman elämäntapaa ja pelkkien suosionosoitusten kohteena oleva kirkko on todennäköisesti melko tyhjä myös ihmisistä. Jeesus on kaikkien yläpuolella. Hän osoittaa sydäntä. ”Ennen muuta varjele sitä, mikä on sydämessäsi – siellä on koko elämäsi lähde” (Snl. 4:23). Jeesus on kärsivä vapahtaja ja sanoo meitä siunatuiksi ja autuaiksi, jos hänen seuraajinaan saamme osaksemme samaa kuin hän.\nSahlberg muistuttaa, että ”uskoa ei saa hengiltä tappamalla. Se kuolee vain nälkään näännyttämällä”. Tulkitsen sen siten, että kirkko kuolee nälkään ilman Jeesus-keskeisyyttä, ilman siitä nousevaa elämäntapaa ja ilman valmiutta pitää molemmista kiinni kärsimyksen uhallakin. Sahlberg tarkoittaa tällä varmaankin samaa kuin sanonta: ”Vainot eivät ole koskaan nujertaneet kirkkoa, mutta kompromissit ovat tehneet niin monta kertaa”.\nKasvun avain numero 6: Olkaa valmiit kärsimään Kristuksen tähden!\n30.4.2013 / Jukka Jämsén\nLähetystyön ja koko seurakunnan ulospäin suuntautuvan luonteen perustana on usein pidetty Jeesuksen antamaa lähetyskäskyä. Toisaalta voidaan sanoa, että vaikka Uuden testamentin lähetyskäskyt jätettäisiin huomiotta, pelkkä lähimmäisenrakkaus velvoittaa kertomaan sanomaa ristillä kuolleesta ja kuoleman voittaneesta Jeesuksesta mahdollisimman monille ihmisille. Joka tapauksessa lähetyskäsky kertoo, Jeesuksen vahvistaman rakkauden kaksoiskäskyn lisäksi, että Jeesuksen selvä tarkoitus on Jumalan valtakunnan ilosanoman levittäminen kaikille kansoille.\nPidämme usein lähetyskäskynä nimenomaan Matteuksen evankeliumin loppua:\n”Jeesus tuli heidän luokseen ja puhui heille näin: “Minulle on annettu kaikki valta taivaassa ja maan päällä. Menkää siis ja tehkää kaikki kansat minun opetuslapsikseni: kastakaa heitä Isän ja Pojan ja Pyhän Hengen nimeen ja opettakaa heitä noudattamaan kaikkea, mitä minä olen käskenyt teidän noudattaa. Ja katso, minä olen teidän kanssanne kaikki päivät maailman loppuun asti.” Matteus 28:18-20\nLähetyskäskyjä on kuitenkin enemmän. Jokaisen evankeliumin lopussa ja muuallakin löytyy samoja ajatuksia. On hyvä kiinnittää huomiota lähetyskäskyn rakenteeseen, joka toistuu niissä jokaisessa:\n1. Lähetyskäsky on kuolleista ylösnousseen Jeesuksen antama, kuoleman voittajan valtuuksilla annettu\n2. Lähetystyön sisältö on Jeesus: syntien anteeksiantaminen ja pelastus hänessä\n3. Lähetystyön menetelmänä on julistus ja todistus Jeesuksesta sanoin ja teoin sekä kristillinen kaste\n4. Lähetyskäskyyn sisältyy lupaus Jumalan läsnäolosta ja voimasta Pyhässä Hengessä niille, jota toteuttavat lähetyskäskyä. Lähetyskäsky ei ole siis luonteeltaan vaatimus vaan lupaus. Voisikin puhua lähetyslupauksesta lähetyskäskyn sijaan tai ainakin sen rinnalla.\nKolmesta ensimmäisestä kohdasta kristityt ovat olleet jotakuinkin samaa mieltä. Neljännessä kohdassa käytännön sovelluksista ollaankin sitten erimielisiä.\nMitä Jeesus käytännössä tarkoittaa, kun hän lupaa olla meidän kanssamme kaikki päivät, niin kuin Matteuksen evankeliumi kertoo?\nMarkuksen evankeliumin lähetyskäskyssä (Mark. 16:14-20) samassa kohdassa sanotaan: ”Ja niitä, jotka uskovat, seuraavat nämä tunnusmerkit: Minun nimissäni he ajavat pois pahoja henkiä. He puhuvat vierailla kielillä. He tarttuvat käsin käärmeisiin, ja vaikka he juovat tappavaa myrkkyä, se ei vahingoita heitä. He panevat kätensä sairaiden päälle, ja nämä paranevat.” Kun Herra Jeesus oli puhunut heille tämän, hänet otettiin ylös taivaaseen ja hän istuutui Jumalan oikealle puolelle. Opetuslapset lähtivät matkaan ja saarnasivat kaikkialla. Herra toimi heidän kanssaan ja vahvisti sanan tunnusmerkeillä.” Markus 16:17-20\nJeesus tarkoitti selvästi lupauksellaan läsnäolosta Pyhän Hengen tunnusmerkkejä, jos katsomme asiaa Markuksen evankeliumin näkökulmasta. Sen valossa on merkillistä, että meitä, jotka haluamme ottaa myös Pyhän Hengen armolahjat vakavasti, sanotaan karismaatikoiksi, erotukseksi niin sanotusta normaalista kristillisyydestä. Aivan kuin armolahjat eivät kuuluisikaan Jeesuksen suunnitelmaan, vaan olisivat jotakin yli-innokkaiden kristittyjen lisäystä siihen, mitä Jeesus itse asiassa tarkoitti.\nKyseinen kohta Markuksen evankeliumissa puuttuu joidenkin tutkimusten mukaan kuitenkin varhaisimmista käsikirjoituksista, joten jotkut voivat ajatella, että Jeesus kuitenkin tarkoitti jotakin muuta.\nLuukkaan evankeliumin lähetyskäskyn (Luuk. 24:46-49) sama kohta osoittaa kuitenkin samaan suuntaan kuin Markus: ”Minä lähetän teille sen, minkä Isäni on luvannut. Pysykää tässä kaupungissa, kunnes saatte varustukseksenne voiman korkeudesta.” Luukas 24:49\nJohannes puhuu lähetyskäskyssään (Joh. 20:19-23) samoin Pyhän Hengen läsnäolosta: ”Jeesus sanoi uudelleen: “Rauha teille! Niin kuin Isä on lähettänyt minut, niin lähetän minä teidät.” Sanottuaan tämän hän puhalsi heitä kohti ja sanoi: “Ottakaa Pyhä Henki. Jolle te annatte synnit anteeksi, hänelle ne ovat anteeksi annetut. Jolta te kiellätte anteeksiannon, hän ei saa syntejään anteeksi.” Johannes 20:21-23\nApostolien tekojen lähetyskäskyssä (Apostolien teot 1:8) Jeesus toteaa: ” Mutta te saatte voiman, kun Pyhä Henki tulee teihin, ja te olette minun todistajani Jerusalemissa, koko Juudeassa ja Samariassa ja maan ääriin saakka.” Apostolien teot jatkaa Luukkaan evankeliumin kertomusta, joten Luukkaan tarkoittama varustus voimana korkeudesta on juuri Pyhän Hengen tuomaa. Apostolien teot on täynnä kertomuksia Pyhän Hengen teoista, joita hän teki Jeesuksen seuraajien elämässä ja heidän kauttaan: kielillä puhumista, Jumalan suurien tekojen julistamista, parantamista, pahojen henkien ulosajamista, ilmestyksiä, kuolleista herättämistä, profetoimista ja muunkinlaisia voimatekoja.\nJeesuksen oma toiminta, samoin alkuseurakunnan elämä on täynnä Pyhän Hengen toimintaa, jota voidaan sanoa armolahjoiksi tai voimateoiksi. Jeesuksen sanat: ”Opettakaa heitä noudattamaan kaikkea, mitä minä olen käskenyt teidän noudattaa”, onkin syytä ottaa vakavasti. Jeesus on käskenyt muun muassa seuraavaa: ”Julistakaa: ‘Taivasten valtakunta on tullut lähelle.’ Parantakaa sairaita, herättäkää kuolleita, puhdistakaa spitaalisia ja ajakaa pois pahoja henkiä. Lahjaksi olette saaneet, lahjaksi antakaa.” Matt. 10:7, 8\nEri puolilla maailmaa ne kirkot, joissa annetaan tilaa Pyhän Hengen lahjoille, kasvavat voimakkaimmin. Mekin saamme ottaa Jeesuksen lähetyskäskyjen sisällön tosissamme ja voimme yhdessä odottaa Pyhää Henkeä. Voimme tehdä tilaa hänelle ja harjoitella hänen kuuntelemistaan ja armolahjojaan. Pyhä Henki on Jeesuksen seurakunnalleen, morsiamelleen, lähettämä Henki. Hän on parasta, mitä elämässämme voimme saada. Hän tuo armolahjoineen Jeesuksen meille läheiseksi ja sytyttää meidät kertomaan hänestä eteenpäin.\n”Henki ja morsian sanovat: “Tule!” Joka tämän kuulee, sanokoon: “Tule!” Joka on janoissaan, tulkoon. Joka haluaa, saa lahjaksi elämän vettä.” Ilm. 22:17\nJokainen meistä voi sanoa joka päivä Pyhälle Hengelle: ”Tule”, ja hän tulee. Voimme sanoa yhä uusille ihmisille: ”Tule”, seurakuntaan ja Jeesuksen ja Pyhän Hengen seuraan. Voimme opettaa heitä vuorostaan sanomaan saman yhä uusille ihmisille. Pyhä Henki on uskollinen. Hän tekee sen, mitä Jeesus on luvannut, joka päivä, maailman loppuun asti.\n1.3.2013 / Jukka Jämsén\nAjattelin kirjoittaa missionaarisesta seurakuntakäsityksestä, hyvin keskeisestä asiasta työssäni. Usein minut yhdistetään erityisesti kuuntelevaan rukoukseen ikään kuin se olisi työnäkyni keskeisin sisältö. Kuitenkin se on vain osa siitä, mitä yritän tuoda esiin.\nMielestäni kaikkein keskeisintä asiaa käsittelimme edellisessä tekstissämme, jossa Kirsi kirjoitti Jumalan läsnäolon harjoittamisesta. Kaiken keskellä on Jumala: Isä, Poika ja Pyhä Henki. Voidaksemme olla hänen kanssaan ja voidaksemme kertoa hänestä myös eteenpäin tarvitsemme Raamattua, Jumalan sanaa. Se taas neuvoo meitä tasapainoiseen seurakuntaelämään, jota voi kutsua myös missionaariseksi seurakuntanäkemykseksi, jota pidän työssäni hiippakunnan lähetyssihteerinä kantavana teemana.\nKirkon lähetysstrategia kuvaa missionaarista seurakuntaa seuraavasti: ”Lähetys on keskeinen osa kirkon identiteettiä ja itseymmärrystä. Kirkkojärjestyksen mukaan Suomen evankelis-luterilaisen kirkon, sen seurakuntien ja jäsenten tehtävänä on evankeliumin levittäminen niiden keskuuteen, jotka eivät ole kristittyjä. Missionaarinen seurakunta on avoin, ulospäin suuntautunut, rukoileva, vieraanvarainen, rakenteiltaan joustava ja ilmapiiriltään lämmin.”\nOmassa mielessäni tätä kuvaa erittäin hyvin Apostolien tekojen tuttu kuvaus:\n”Seurakunta kuunteli ja noudatti uskollisesti apostolien opetusta. Uskovat elivät keskinäisessä yhteydessä, mursivat yhdessä leipää ja rukoilivat. Pelko levisi ihmisten keskuuteen, ja apostolien kätten kautta tapahtui monia ihmeitä ja tunnustekoja. Uskovat pysyttelivät yhdessä, ja kaikki oli heille yhteistä. He myivät talonsa ja tavaransa, ja rahoista jaettiin kaikille sen mukaan kuin kukin tarvitsi. Joka päivä he uskollisesti kokoontuivat temppeliin, ja kodeissaan he yhdessä mursivat leipää ja aterioivat riemullisin ja vilpittömin mielin. He ylistivät Jumalaa ja olivat koko kansan suosiossa, ja päivä päivältä Herra liitti heidän joukkoonsa niitä jotka pelastuivat.” Apt. 2:42-47\nTässä on tavoite: seurakunnan ja yksittäisen Jeesuksen seuraajan elämään kuuluu apostolien opetus, seurakuntayhteys, ehtoollinen ja muukin yhdessä syöminen ja rukous. Ihmeet ja tunnusteot kertovat seurakunnan luonteesta: se ei ole vain ihmisten yhteisö, vaan yliluonnollisen kohtaamispaikka. Jumalan antama uusi elämä koskettaa väistämättä ajankäytön lisäksi myös suhdetta omaisuuteen. Jumalan ylistäminen on elävässä seurakunnassa itsestään selvää. Seurakunnan uudistukseen kuuluu aina ulospäin suuntautuminen, niiden etsiminen, jotka eivät vielä ole Jumalan rakkaudesta vakuuttuneet.\nMerkille pantavaa on vilpittömyys ja riemullisuus. Silloin kun Apostolisen tekojen malli tuntuu iloiselta tavoitteelta ja etuoikeudelta, on mielestäni kyse Pyhän Hengen työstä. Kun näitä ei haluta pitää tavoitteena, ollaan menossa johonkin muuhun kuin Jumalan tahdon suuntaan. Toisaalta, jos seurakunnan uudistusta markkinoidaan kireänä, syyttävänä vaatimuksena, on vaikeaa samaistaa sitä Apostolien tekojen kohtaan. Aikoinaan silloinen Inkerin kirkon lähetysjohtaja Ivan Hutter totesi: “Olemme huomanneet, että sellaiset seurakunnat kasvavat, joissa nauretaan ja osoitetaan rakkautta.”\nLänsimaisessa kirkossa, myös meillä Suomessa, on enemmän tai vähemmän luisuttu painottamaan vain tiettyjä asioita em. raamatunkohdasta. Ehkä vahvimmin laiminlyötyjä alue on ihmeet ja tunnusteot. Järkikeskeisyys on sulkenut tämän todellisuuden lähes kokonaan pois seurakuntaelämästä. Ehkä tästä syystä kysyntä armolahjaopetukselle, myös kuuntelevan rukouksen osalta, on niin suurta.\nMeitä kutsutaan rukoilemaan seurakunnan puolesta ja kantamaan vastuuta, että seurakunta muistuttaisi yhä enemmän Uuden testamentin mallia. Jumala on luonut meidät, hän on lähettänyt Kristuksen pelastamaan meidät ja hän lähettää seuraajansa Pyhän Hengen voimassa kertomaan ilosanomaa pelastumisen mahdollisuudesta Jeesuksessa.\nSuomen Lähetysseura ja hengellinen uudistuminen\n17.6.2012 / Jukka Jämsén\nJotkut ovat kysyneet, miten Suomen Lähetysseura suhtautuu työnantajana hengelliseen uudistumiseen. Siksi lienee hyvä, että nostamme esiin joitakin asioita Lähetysseuran historiasta ja periaatteista.\nEnsin pari mainintaa sadan vuoden takaa. Lähetysseuran Ambomaan lähetyssaarnaaja Frans Hannula vaikutti niin vahvasti noin sata vuotta sitten syntyneessä hyvin voimakkaassa hengellisessä liikehdinnässä, että siitä puhutaan Hannulan herätyksenä. Tämän herätyksen merkitys Suomessa on ollut suuri. Sitä voidaan mm. pitää viidennen herätysliikkeen juurena. Esimerkkinä tällaisesta liikehdinnästä on Isokyrö: Vuonna 2009 seurakunta tutki oman lähetystoimintansa satavuotista historiaa. Kävi ilmi, että sata vuotta aiemmin alueella oli liikkunut Lähetysseuran työntekijöitä pitämässä tilaisuuksia ja syntyneen herätyksen pohjalta oli alkanut myös oma lähetystoiminta. Seurakunnasta on lähtenyt merkittäviä lähetystyöntekijöitä vuosien varrella.\nJo tuolta sadan vuoden takaa voi mainita ns. jälkikokousten aloittamisen Suomessa. Lähetysseuran voidaan katsoa aloittaneen ko. toiminnan, jossa tähdättiin henkilökohtaisen uskon syntymisen mahdollisuuteen tilaisuuksien jälkeen. Nyt tällainen sielunhoidon ja rukouksen mahdollisuus on tavallista.\nMyös Hengen uudistus kirkossamme -liike on syntynyt pitkälti Lähetysseuran helmoissa 1970-luvulla.\nNämä ovat siis vain muutamia esimerkkejä hengellisen uudistuksen merkityksestä menneisyydessä. Luetteloa voisi jatkaa lähes loputtomiin. Nykyään Lähetysseuran nettisivuilla kerrotaan mm. seuraavaa:\n“Lähetys: yhteinen usko – yhteinen tehtävä” on Suomen Lähetysseuran teologisten periaatteiden linjaus. Se ilmaisee lähtökohdat, joille yhteistyö eri maiden kirkkojen ja järjestöjen kanssa perustuu. Sellaisena se on Lähetysseuran työtä ohjaava ja sitova lähetysteologinen asiakirja.”\nTuohon perusteasiakirjaan kannattaa tutustua. Se on helppolukuinen eikä kovin pitkä, pikemminkin vihko kuin kirja. Se löytyy kirjeen lopussa mainitusta Lähetysseuran linkistä. Asiakirja on ollut työmme taustatuki reilun kymmenen vuotta. Se ilmaisee erittäin hyvän pohjan missionaarisen seurakunnan elämälle.\nNettisivulla jatketaan: ”Lähetyksessä on kysymys ennen muuta Jumalan pelastavasta toiminnasta Kristuksessa ja hänen seuraajiensa kutsumisesta ja lähettämisestä julistamaan evankeliumia. Pyhä Henki on lähetyksen varsinainen liikkeellepaneva voima ja johtaja. Lähetys kuuluu luonnollisena asiana jokaisen kristityn ja paikallisseurakunnan elämään. Lähetysseura haluaa olla toteuttamassa tätä kirkon perustehtävää. Herätys motivoi lähetykseen ja herättää maailmanlaajuiseen vastuuseen.” (Kts. linkki.)\nLähetysseurassa, niin kuin kirkossa yleensä, on jatkuva prosessi menossa. Miten suhtaudumme ympäröivän maailman virtauksiin? Miten tulkitsemme suhteessa niihin omia lähtökohtiamme ja perusteitamme? Tässäkin mielessä on hyvä palata perusteisiin. Siksi seuraavassa on edellä mainitusta perusteasiakirjasta joitakin aiheeseen liittyviä lainauksia:\n“Kristillisen lähetyksen elinehtona on jatkuva uudistuminen. – – – Lähetyksen uudistumisessa on välttämätöntä hengellinen uudistuminen, joka antaa pohjan kaikelle muulle suunnantarkistamiselle. On aina nöyrästi tunnustettava, ettei työllä ole siunausta, ellei lähetyksen Herra tunnusta sitä omakseen. Viime kädessä kaikki riippuu Pyhän Hengen läsnäolosta, voimasta ja opastuksesta.” (Lähetys: yhteinen usko – yhteinen tehtävä , 16)\n”Hengellinen uudistuminen luo ja usein edellyttää uutta ajattelua. Uskon syntymiselle ja uudistumiselle on ominaista elämän uudenlainen hahmottaminen ja ymmärtäminen, jolloin ihmiselle välähdyksenomaisesti avautuu uusi todellisuus.” (16)\n“Pyhän Hengen läsnäolo rohkaisee katumukseen, omien virheiden myöntämiseen ja uuteen avoimuuteen, jolloin voi toteutua Efesolaiskirjeessä kuvattu ihanne: “Silloin me noudatamme totuutta ja rakkautta ja kasvamme kaikin tavoin kiinni Kristukseen, häneen, joka on pää. Hän liittää yhteen koko ruumiin ja pitää sitä koossa kaikkien jänteiden avulla, kunkin jäsenen toimiessa oman tehtävänsä mukaan, ja näin ruumis kasvaa ja rakentuu rakkaudessa.” Ef. 4:15-16. Armolahjat on annettu seurakunnan rakentamiseksi lähellä ja kaukana.” (16)\nVaikka asiakirja painottaa uudistumista jopa armolahjoineen näin selvästi, uudistuminen ei ole itsestäänselvyys. Kyseessä on elävä todellisuus, jossa tarvitsemme rukousta ja jatkuvaa parannuksen tekemistä, että eläisimme perusteitamme todeksi. On helppoa unohtaa perustehtävä ja lähteä väärille urille. Kyse ei ole pelkästään ulkomaiden lähetysalueiden todellisuudesta. Myös oma maanosamme on jo lähetysaluetta. Kirkkomme tarvitsevat uudistumista ja paluuta hengellisille juurille.\n“Länsimaista kulttuuria on pidetty juuriltaan juutalais-kristillisenä ja kirkkojen toimintaa olennaisena osana länsimaisten yhteiskuntien elämää. Tilanne on kuitenkin monista syistä muuttunut. – – – Muuttuneen tilanteen takia lähetys Euroopassa ja Pohjois-Amerikassa on tulevaisuudessa maailmanlähetyksen suuria haasteita. Siinä länsimaiset kirkot tarvitsevat Afrikan, Aasian ja muiden mantereiden kirkkojen apua monimiljoonaisen maahanmuuttajaväestön kohtaamisesta alkaen. – – – Myös syntyperäisen eurooppalaisen väestön kohtaamisessa muiden mantereiden kirkkojen apu voi olla tarpeen. On monia merkkejä siitä, että tämä vaikutus tulee kirkkoa rakentavan karismaattisuuden, yhteisöllisyyden ja laaja-alaisen maallikkotodistuksen muodossa. – – – Länsimaiset kirkot ovat monessa mielessä tienhaarassa. Pysyvätkö perinteiset pääkirkot koossa ja säilyttävätkö ne uskottavuutensa? Ne voivat löytää ja säilyttää identiteettinsä vain uudistumalla hengellisesti. Länsimaisten kirkkojen uudistuminen on siksi maailmanlähetyksen tärkeimpiä kysymyksiä.” (21)\nVaikka tässä puhutaan kirkosta laajemmassa merkityksessä, perusteasiakirja tuo asian viisaasti myös paikallistasolle: ”Aito kirkko on luonteeltaan missionaarinen. Kirkon missionaarisuus ilmenee erityisesti paikallisseurakunnassa. Tällainen seurakunta on avoin, ulospäin suuntautunut, rukoileva, vieraanvarainen, rakenteiltaan joustava ja ilmapiiriltään lämmin rakkauden yhteisö. – – – Missionaaristen seurakuntien olemassaolo on suuri rohkaisun aihe maailmanlähetyksessä. Kirkot saavat siinä sytykkeitä toinen toisiltaan: kun tulet hiipuvat yhtäällä, ne on aina löydettävissä jostain päin maailmaa. – – – Missionaarisuuden löytäminen johtaa työtapojen ja toiminnan painopisteiden jatkuvaan tarkistamiseen sekä ennen kaikkea hengellisen elämän uudistumiseen.” (23)\nTällaisen pohjalta on hyvä keskittyä lähetyskeskeisen eli missionaarisen seurakunnan rakentamiseen ja hengelliseen uudistumiseen.


Pienet Pohjalaiset Päihdepäivät - PDF\nDownload "Pienet Pohjalaiset Päihdepäivät"\n1 Pienet Pohjalaiset Päihdepäivät Kokkolan kaupungintalo Kansanedustaja Jutta Urpilainen\n2 Alkoholin kulutuksen historia ja nykypäivä Alkoholin kokonaiskulutus on Suomessa pitkällä aikavälillä jatkuvasti kasvanut. Poikkeuksen tässä kehityksessä muodosti vain viime vuosikymmenen taloudellisen laman kausi, jolloin alkoholin kokonaiskulutus vuosina väheni yhteensä 10 prosenttia. Tilapäistä kulutuksen laskua seurasi vuonna 1995 peräti 10 prosentin nousu alkoholin kulutuksessa. Kasvu johtui ennen kaikkea EU:n kolmansia maita koskeneiden matkustajatuonnin aikarajojen kumoamisesta.\n3 Alkoholin kulutuksen historia ja nykypäivä Vuonna 2004 Suomessa alkoholin tilastoitu kulutus oli 100 prosenttisena alkoholina 8,2 litraa asukasta kohti, mikä on 1960-luvun alkuvuosiin verrattuna nelinkertainen määrä. Vuonna prosenttia kulutetusta alkoholista juotiin väkevinä alkoholina, mutta vuonna 1969 keskioluen tultua elintarvikeliikkeisiin, on oluen kulutus lisääntynyt ja väkevien juomien suhteellinen osuus vähentynyt. Vuonna 2003 Suomessa kulutetusta alkoholista noin puolet juotiin oluena ja neljännes väkevinä viinoina\n4 Alkoholin kulutuksen historia ja nykypäivä Suomen alkoholinkulutus jakaantuu erittäin epätasaisesti kansalaisten kesken. Miehistä eniten juova 10 prosentin osa kuluttaa noin 40 prosenttia kaikesta miesten kuluttamasta alkoholista, ja naisilla vastaava osuus on 50 prosentin tietämissä. Naisten ja miestenväliset erot humalajuomisen useudessa ovat edelleen kaventuneet. Sen sijaan nuorten juomatavoissa on havaittu polarisoitumista, mikä tarkoittaa että ongelmat kasautuvat tietyille nuorisoryhmille.\n5 Alkoholin kulutuksen seuraukset Alkoholista aiheutuvat haitat ovat suorassa suhteessa kulutuksen määrään. Aikaisemmin alkoholin raju kertakäyttö aiheutti enemmän haittoja kuin pitkäaikaisesta käytöstä johtuvat sairaudet. Nykyisin sairaudet ovat kasvussa, mutta kertakäytön haitat eivät ole vähentyneet\n6 Alkoholin kulutuksen seuraukset\n7 Pääkaupunkiseudulla tehty tuore selvitys osoitti, että vanhempien päihteidenkäyttö oli yleisimmin mainittu huostaanoton tarvetta aiheuttava tekijä. Vanhempien päihdeongelma mainittiin 43 prosentissa huostaanottopäätöksistä\n8 Alkoholin kulutuksen seuraukset\n9 Alkoholin kulutuksen seuraukset Alkoholiperäiset haitat ovat kasvaneet vuonna 2003 tehdyn veronalennuksen jälkeen: Alkoholisairaudet tai -myrkytykset nousivat vuonna 2005 yleisimmäksi työikäisten miesten kuolinsyyksi. (vuositasolla alkoholiperäisiin sairauksiin kuolee 6000 ihmistä) Terveydellisten haittojen kokonaiskuva on muuttunut kulutustottumusten vuoksi niin, että kroonisten alkoholihaittojen osuus on noussut olennaisesti.\n10 Alkoholin kulutuksen seuraukset Alkoholin yhteiskunnalle aiheuttamien välittömien vuotuisten kustannusten arvioidaan olevan kaikkiaan lähes miljardi euroa. Jotkut haitat ovat elinikäisiä eikä niitä voi mitata rahassa Odottavien ja pienten lasten äitien päihderiippuvuus on Suomessa oletettua yleisempää. Vuonna 2001 julkaistun väitöksen mukaan noin kuusi prosenttia odottavista äideistä oli riippuvaisia päihteistä. Alkoholin eriasteisesti vaurioittamia lapsia syntyy vuosittain useita satoja.\n11 Millaisin toimin yhteiskunta pyrkii rajoittamaan alkoholin käyttöä? Suomen alkoholipolitiikan ohjenuorana on useimmiten pidetty alkoholin haittojen minimointia. Haittojen minimointiin on pyritty rajoittamalla kulutusta: 1) alkoholin korkean hinnan kautta 2) vaikean saatavuuden kautta. Alkoholijuomien vähittäismyynti on pidetty valtion monopolina ja myynti on annettu Alkon tehtäväksi.\n12 Millaisin toimin yhteiskunta pyrkii rajoittamaan alkoholin käyttöä? Edellisellä hallituskaudella päätettiin: Lapsiin ja nuoriin suuntautuvaa alkoholimainontaa aiotaan rajoittaa televisiossa ja elokuvateattereissa sekä urheilu- ja liikuntajärjestöjen tilaisuuksissa. (astuu voimaan ) Alkoholipakkauksiin ja -pulloihin tulee varoitusmerkintä (astuu voimaan ) Alkoholin myynnin aloittamisen myöhentäminen klo 9 kaikissa vähittäismyyntipisteissä (astunut jo voimaan)\n13 Ajankohtaista juuri nyt Tällä hetkellä keskustellaan alkoholiveron korottamisesta vuoden 2003 tapahtuneen alkoholiveron laskun jälkeen Hallitus on esittänyt, että vero nousisi keskimäärin 11,5 prosenttia. Korotus painotettaisiin väkeviin alkoholijuomiin, joiden vero nousisi noin kaksi kertaa enemmän kuin oluen tai viinin vero. Korotuksen johdosta alkoholijuomien vähittäismyyntihinnat nousisivat keskimäärin 5,5 prosenttia. Väkevien alkoholijuomien hinnat nousisivat noin kolme kertaa enemmän kuin oluiden ja viinien hinnat.\n14 Ajankohtaista juuri nyt Sosiaali- ja terveysvaliokunta on ehdottanut lausunnossaan, että alkoholiveroa korotettaisiin kaikissa juomaryhmissä enemmän kuin hallitus esittää Näkemystä perustellaan ensinnäkin sillä, että alkoholihaitat ovat suorassa suhteessa kulutuksen määrään ja että alkoholin kulutus on ollut kasvujohteista myös tänä vuonna.\n15 Ajankohtaista juuri nyt Sos.- ja terveysvaliokunnan mielestä alkoholin hinta on edelleen tehokkain keino vaikuttaa alkoholin kulutukseen ja haittoihin sekä sosiaali- ja terveyspalveluiden tarpeeseen. Sen tulisi nousta kuitenkin vähintään 20 prosenttia, jotta sillä olisi vaikutusta kulutuksen määrään. Hallitus ja valtionvarainvaliokunnan enemmistö eivät ole valmiita muuttamaan alkuperäistä esitystä\n16 Ajankohtaista juuri nyt Alkoholin verotuksen maltillista korotuslinjaa perustellaan mm. seuraavilla argumenteilla: Veronkorotuksilla ei siis voida yksin vaikuttaa siihen, millaiseksi alkoholiolot maassamme vakiintuvat. Ehdotettuja veronkorotuksia korkeammat verotasot eivät siis myöskään takaa sellaista myönteistä kansanterveydellistä kehitystä, jota tavoitellaan. Tulli on todennut, että hallituksen esitys tulee tällaisenaankin lisäämään painetta niin laittomaan kuin harmaaseen tuontiin, koska verojen määrällä on selvä vaikutus laittomien markkinoiden kokoon ja matkustajatuonnin määrään. Tullin mukaan on pelättävissä, että veronkorotus houkuttelee järjestäytynyttä rikollisuutta ottamaan alkoholin takaisin tuotevalikoimaansa savukkeiden rinnalle.\n17 Ajankohtaista juuri nyt Alkoholiveron korottamisessa vastakkain ovat siis ajautuneet sosiaaliset ja terveydelliset vaikutukset koko yhteiskuntaan ja toisaalta veronkorotuksen mukanaan tuomat haittailmiöt, kuten harmaa kauppa ja rikollisuus sekä alkoholin kasvava tuonti ulkomailta. Kyseessä on erittäin tutkittu asia, joten päätös alkoholin käytön vähentämisestä on poliittisesta tahdosta kiinni.\n18 Mitä tapahtuu tulevaisuudessa? Alkoholin haittoja voidaan vähentää merkitsevästi myös jatkossa vaikuttamalla alkoholin hintaan ja saatavuuteen Jotta alkoholin hinta nousisi vuoden 2003 tasolle, pitäisi alkoholiveroa korottaa 80 prosentilla. Tällä hetkellä alkoholin hinta on alimmalla tasollaan 50 vuoteen reaaliansioihin suhteutettuna.\n19 Mitä pitäisi tehdä? 1) Alkoholin hintaa pitäisi korottaa reilusti, vähittäismyynnille asettaa laadullisia rajoitteita ja vähentää vähittäispisteiden määrää maltillisesti. Nyt alkoholiveroa pitää korottaa kautta linjan 20 prosenttia ja tulevina vuosina lisää samansuuruisilla prosenteilla. Alkoholiveron tuotot pitäisi käyttää alkoholin haittojen lievittämiseen ja ennaltaehkäisevään työhön. 2) Ravintoloissa tapahtuvan alkoholin käytön osuutta koko kulutuksesta pitäisi pystyä lisäämään samalla kun kulutuksen kokonaismäärä laskee\n20 Mitä pitäisi tehdä? 3) Ennaltaehkäisevälle päihdetyölle pitäisi osoittaa lisää resursseja. Erityisesti valistustyö kouluissa ja nuorisotyössä on tärkeässä asemassa. 4) Alkoholimainonta tulisi kieltää kokonaan erityisesti alkoholin ja urheilukilpailujen kytkeminen on huono yhdistelmä 5) Harkittava lainsäädäntötoimia tilanteisiin, joissa raskaana oleva nainen on päihteiden ongelmakäyttäjä ja päihteiden käyttö aiheuttaa välitöntä ja vakavaa vaaraa sikiön tai syntymättömän lapsen hengelle, terveydelle tai kehitykselle.\nKIRJALLINEN KYSYMYS 88/2013 vp Alkoholin matkustajatuonnin haittojen ja kielteisten seurausten torjuminen Eduskunnan puhemiehelle EU-maista voi tuoda alkoholijuomia omaan käyttöön tai lahjaksi, kun tuo


Casa Viva : Tossukat isoäidinneliöistä\nMinulla oli joskus nuorena isoäidinneliöistä virkatut pikkutöppöset. Ne olivat oikein lämpimät jalassa, myös talvisaappaissa. Tein sellaiset nyt ensimmäistä kertaa itse ja ristin ne tossukoiksi. Jollei siis omat sormet ja taidot vielä taivu sukkien neulomiseen, ovat nämä pikkutossukat hyvä ensiapu viluvarpaille. Isoäidinneliön ohje löytyy esim. täältä.\nNeliöt yhdistetään viimeisellä kerroksella. Lankana näissä on kaksinkertainen Rose Mohair, ja sitä kului yhteensä noin 60 g, virkkuukoukku 4,5 mm. Sen verran väljät näistä tällä langalla tuli, että alle mahtuu 38-kokoisella tassulla vähän paksumpikin sukka. Jalat kun eivät koskaan voi olla liian lämpimät talvella, eihän?\nNäin tehdään isoäidinneliöistä tossukat:\nVirkkaa ensin yksi 3 kerroksen neliö (= neliö 1) valmiiksi. Virkkaa sitten toinen neliö (= neliö 2), ja liitä se kulmastaan ensimmäisen neliön yhteen kulmaan. Näin saat tossukan pohjan.\nVirkkaa kolmas neliö (= neliö 3), ja liitä se kahdelta sivultaan neliöön 2 (ks. myöhemmin neliöiden liittäminen). Näin saat tossukan kärjen.\nVirkkaa neljäs neliö, ja liitä se kolmelta sivultaan neliöihin 1, 2 ja 3 (ks. kuva).\nVirkkaa viides neliö ja liitä se kolmelta sivultaan neliöihin 1, 2 ja 3. Nyt sinulla on tossukan pohja ja etuosa.\nVirkkaa kuudes neliö, ja liitä se kahdelta sivulta neliöön 1. Nyt sinulla on myös kantapää.\nVirkkaa tossukan reunaan kerros kiinteitä silmukoita. Päättele langanpäät. Tossukka on valmis! Tee vielä toinen samanlainen.\nYhdistä palat viimeisellä kerroksella niin, että virkkaa pylväsryhmien väliin kahden ketjusilmukan sijasta 1 ketjusilmukka, 1 kiinteä silmukka viereisen neliön ketjusilmukkakaareen, 1 ketjusilmukka.\nYhdistäessäsi neliötä kahden vierekkäisen neliön kulmiin, virkkaa 1 ketjusilmukka, koukkaa lanka molempien kulmien läpi, ota langankierto koukulle ja vedä kaikkien kolmen silmukan läpi, virkkaa 1 ketjusilmukka. Tee kulmaan tavalliseen tapaan 3 pylvästä yhdistämisen molemmin puolin.\nP.S. Tossukoita ja sen sellaisia on tulossa lisää!\nMitä muuta Rose Mohairista? Katso näitä:\nLohi ui sukkiin\nLähettänyt Casa Viva klo 7.20


Kangasalan murhapoltosta langetettu elinkautinen jää voimaan – korkein oikeus ei myöntänyt valituslupaa - Kangasalan Sanomat\nKorkein oikeus ei myöntänyt valityslupaa Kangasalla 2017 tehdystä murhapoltosta tuomitulle naiselle. Kuva: Korkein oikeus\nKorkein oikeus ei myöntänyt valituslupaa murhapoltosta tuomitulle naiselle.\nRikos tapahtui vuonna 2017 Kangasalla. Nainen sytytti tuleen sukulaistensa talon. Palossa saivat surmansa iäkäs nainen ja tämän poika.\nTurun hovioikeus piti joulukuussa 2019 ennallaan Pirkanmaan käräjäoikeuden elokuussa 2018 langettaman elinkautisen tuomion. Nainen haki valituslupaa korkeimmalta oikeudelta, mutta ei sitä saanut.\nNainen sytytti marraskuussa 2017 tuleen isoäitinsä talon. Isoäiti menehtyi palossa saamiinsa vammoihin sairaalassa. Hänen poikansa kuoli välittömästi.\nNainen myönsi käräjäoikeudessa sytyttäneensä tulen, mutta ei myöntänyt murhia. Hovioikeudessa hän muutti kertomustaan.